ZAPISNIK
35. sjednice Vijeća Mjesnog odbora „Pavao Šubić”
održane u srijedu, 29. veljače 2024., u 18:00 sati u prostorijama Mjesnog odbora „Pavao Šubić“, Šubićeva 40/2
Nazočni članovi Vijeća: Nikolina Hrust, Andrea Vranić, Roman Roland i Vladimir Resnik
Potpredsjednica Vijeća Mjesnog odbora „Pavao Šubić“ Nikolina Hrust (dalje u tekstu: potpredsjednica Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 34. sjednice Vijeća Mjesnog odbora.

[bookmark: _Hlk148960153]Prijedlog dnevnog reda:
1. [bookmark: _Hlk95170795][bookmark: _Hlk159853533]Izvješće o radu Vijeća Mjesnog odbora „Pavao Šubić“ za 2023., donošenje
2. [bookmark: _Hlk161908738]Program rada Vijeća Mjesnog odbora „Pavao Šubić za 2024., donošenje
3. [bookmark: _Hlk161908845]Prijedlog Odluke o stavljanju izvan snage UPU " Savska – Šarengradska – jug", mišljenje, traži se
4. Prijedlog Odluke o stavljanju izvan snage UPU " Savska – Šarengradska – sjever", mišljenje, traži se
5. Rješenje o postavljanju zaštitnih fiksnih stupića tip "Zagreb" na izlazu iz Ulice Milana Makanca u zoni raskrižja s Ulicom kralja Zvonimira, na znanje
6. [bookmark: _Hlk161909129]Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.
7. Plan potreba – dodatne upute
8. Komunikacija sa građanima Mjesnog odbora „Pavao Šubić“
9. Pitanja i prijedlozi

Potpredsjednica Vijeća predlaže da se 1. i 2. točke predloženog dnevnog reda (1. Izvješće o radu Vijeća Mjesnog odbora „Pavao Šubić“ za 2023., donošenje i 2. Program rada Vijeća Mjesnog odbora „Pavao Šubić za 2024., donošenje) prebace za sjednicu u ožujku 2024. te da se u dnevni red ubaci nova točka Prijedlog Odluke o izradi Urbanističkog plana uređenja Trg bana Jelačića – Petrinjska  - Amruševa  - Trg N.Š Zrinskog – Praška, mišljenje, daje se.
Potpredsjednica predlaže da se točka 7. Plan potreba – dodatne upute spoji s točkom 6. Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.

Vijeće Mjesnog odbora, jednoglasno prihvaća prijedloge potpredsjednice Vijeća i donosi novi predloženi dnevni red kako slijedi:


DNEVNI RED:

1. [bookmark: _Hlk161908961][bookmark: _Hlk161909237][bookmark: _Hlk157598362]Prijedlog Odluke o izradi Urbanističkog plana uređenja Trg bana Jelačića – Petrinjska  - Amruševa  - Trg N.Š Zrinskog – Praška, mišljenje, daje se
2. [bookmark: _Hlk161909882]Prijedlog Odluke o stavljanju izvan snage UPU " Savska – Šarengradska – jug", mišljenje, traži se
3. [bookmark: _Hlk161910058]Prijedlog Odluke o stavljanju izvan snage UPU " Savska – Šarengradska – sjever", mišljenje, traži se
4. [bookmark: _Hlk161910173]Rješenje o postavljanju zaštitnih fiksnih stupića tip "Zagreb" na izlazu iz Ulice Milana Makanca u zoni raskrižja s Ulicom kralja Zvonimira, na znanje
5. [bookmark: _Hlk162259234]Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.
6. [bookmark: _Hlk161921278]Komunikacija sa građanima Mjesnog odbora „Pavao Šubić“
7. Pitanja i prijedlozi



[bookmark: _Hlk146795921]Ad 1. Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskog  – Praška, mišljenje, daje se

Vijeće Mjesnog odbora, jednoglasno, donosi sljedeći

Z A K L J U Č A K

                  o prijedlogu Odluke o izradi Urbanističkog plana uređenja Trg bana
                      Jelačića – Petrinjska – Amruševa – Trg N. Š. Zrinskoga – Praška 
                                                

1. Vijeće Mjesnog odbora „Pavao Šubić“ daje pozitivno mišljenje o prijedlogu Odluke o izradi Urbanističkog plana uređenja Trg bana Jelačića – Petrinjska – Amruševa – Trg 
N. Š Zrinskoga – Praška.

2. Ovaj se zaključak dostavlja Vijeću Gradske četvrti Donji grad.



Ad 2. Prijedlog Odluke o stavljanju izvan snage UPU " Savska – Šarengradska – jug", mišljenje, traži se

Vijeće Mjesnog odbora, nakon rasprave, jednoglasno, donosi sljedeći

                                            



Z A K L J U Č A K

                  o prijedlogu Odluke o stavljanju izvan snage Urbanističkog plana uređenja 
                                                           „Savska Šarengradska – jug” 

1. Vijeće Mjesnog odbora „Pavao Šubić“ suzdržano je od davanja mišljenja o prijedlogu Odluke o stavljanju izvan snage Urbanističkog plana uređenja „Savska Šarengradska - jug“.

2. Ovaj se zaključak dostavlja Vijeću Gradske četvrti Donji grad.


[bookmark: _Hlk152323110]Ad 3. Prijedlog Odluke o stavljanju izvan snage UPU " Savska – Šarengradska – sjever", mišljenje, traži se

Vijeće Mjesnog odbora, nakon rasprave, jednoglasno, donosi sljedeći 


Z A K L J U Č A K

                  o prijedlogu Odluke o stavljanju izvan snage Urbanističkog plana uređenja 
                                                           „Savska Šarengradska – sjever” 

1. [bookmark: _Hlk162264160]Vijeće Mjesnog odbora „Pavao Šubić“ suzdržano je od davanja mišljenja o prijedlogu Odluke o stavljanju izvan snage Urbanističkog plana uređenja „Savska Šarengradska - sjever“.

2. Ovaj se zaključak dostavlja Vijeću Gradske četvrti Donji grad.


[bookmark: _Hlk146797247][bookmark: _Hlk161921230]Ad 4. Rješenje o postavljanju zaštitnih fiksnih stupića tip "Zagreb" na izlazu iz Ulice Milana Makanca u zoni raskrižja s Ulicom kralja Zvonimira, na znanje

Potpredsjednica Vijeća izvještava Vijeće o pristiglom Rješenju Gradskog ureda za mjesnu samoupravu, promet, civilnu zaštitu i sigurnost kojim se određuje postavljanje zaštitnih fiksnih stupića "Zagreb" na izlazu iz Ulice Milana Makanca u zoni raskrižja s Ulicom kralja Zvonimira.



[bookmark: _Hlk162267092]Ad 5. Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.

Potpredsjednica Vijeća izvještava Vijeće o sastanku koji se održao s ravnateljem KIC-a g. Hribarom i predsjednicima Vijeća Mjesnih odbora koji sudjeluju u projektu „Nek' oživi dobri duh zagrebačkih kina“.
Vijeće je također razgovaralo o drugim akcijama koje će se provesti u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2024.


Ad 6. Komunikacija sa građanima Mjesnog odbora „Pavao Šubić“

Potpredsjednica Vijeća izvještava Vijeće o pristiglim e-mailovima od građana koji su poslani na službeni mail Mjesnog odbora.

Ističe posebno mail koji je dobila od S.S. vezano za Viktorijin zdenac koji je postavljen krajem travnja 2023., da od 31. siječnja 2024. konstantno teče voda, i da se napravio bazen od vode pored dječjeg parkića u parku Bartola Kašića, te koje su radnje poduzete da se to popravi.
Nadalje, na mail se ponovno javila M.J. koja predlaže zelenu urbanu zonu u Makančevoj ulici između parkinga, prostor oko drveća. Predlaže da se dio asfalta zamijeni zelenom površinom, kako bi se stvorile male ograđene zelene zone, urbani vrtovi s dekorativnim biljem. 

Vijeće nakon rasprave, donosi 

Z A K L J U Č A K
1. Vijeće Mjesnog odbora „Pavao Šubić“ nije nadležno za odlučivanje o prijedlogu M.J. za zelenu urbanu zonu u Makančevoj ulici.

2. Vijeće upućuje stranku da svoj prijedlog uputi Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za komunalne poslove.


Ad 7. Pitanja i prijedlozi
Potpredsjednica Vijeća zajedno s članovima Vijeća predlaže da Vijeće ubuduće ne želi donositi zaključke o davanju mišljenja sukladno članku 86. stavku 2. Statuta Grada Zagreba koja se ne odnose na područje Donjeg grada.

Stoga, Vijeće jednoglasno donosi sljedeći



Z A K L J U Č A K

o davanju mišljenja sukladno članku 86. stavku 2. Statuta Grada Zagreba


1. Vijeće Mjesnog odbora „Pavao Šubić“ neće davati mišljenja sukladno članku 86. stavku 2. Statuta Grada Zagreba ako se ne odnose na područje Gradske četvrti Donji grad.

2. Ovaj Zaključak dostavlja se Vijeću Gradske četvrti Donji grad na daljnje postupanje.



Sjednica završila u 19.25 sati.
Zapisnik vodila Andrea Broz, viša stručna suradnica za rad tijela mjesne samouprave.

KLASA: 024-08/24-003/515
URBROJ: 251-13-11-1/003-24-2

Zagreb, 29. veljače 2024.





Potpredsjednica Vijeća
Mjesnog odbora ''Pavao Šubić''

[bookmark: _GoBack]								Nikolina Hrust, v.r.

